Diari Oficial de la Generalitat Valenciana


Sumari del DOGV 4225, del 10-04-2002 (2002/3337)

Informació pública del programa d'actuació integrada de la unitat d'execució del sector de sòl urbanitzable número 7 (SUZR-7) de les Normes Subsidiàries de Planejament de l'Eliana, que inclou pla parcial i projecte d'urbanització.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3337


Organisme emissor
:   Agrupació d'Interés Urbanístic del Sector 7.2 Vistahermosa de L'Eliana

Tipus de document
:   Anunci

Informació pública del programa d'actuació integrada de la unitat d'execució del sector de sòl urbanitzable número 7 (SUZR-7) de les Normes Subsidiàries de Planejament de l'Eliana, que inclou pla parcial i projecte d'urbanització. [2002/M3337]
  
L'Agrupació d'Interés Urbanístic Sector 7.2 Vistahermosa de l'Eliana ha formulat programa d'actuació integrada de la unitat d'execució única del sector de sòl urbanitzable número 7 (SUZR-7) de les Normes Subsidiàries de Planejament de l'Eliana, que inclou pla parcial i projecte d'urbanització, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
Així mateix, per a formalitzar el que disposa l'apartat 2.B) de l'article 50 de la Llei 6/1994, s'exposen junt amb el programa els estatuts de l'A.I.U. sector 7.2 Vistahermosa de l'Eliana, constituïda amb la finalitat de donar suport a aquest.
  
En aplicació del que estableix l'article 48.1.C) en relació amb l'article 46.3 ambdós de l'esmentada llei, és procedent sotmetre el referit programa, amb tota la documentació annexa, a informació pública per termini de 20 dies hàbils comptats a partir del següent dia a la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que els convinguen al seu dret, així com altres alternatives tècniques de programa i, si escau, proposicions juridicoeconòmiques, tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient depositat en la Notaria de la senyora Eva Giménez Moreno, situada a la plaça del Sol, número 4, de Bétera, els dies hàbils, en horari de 10.00 a 14.00 hores.
  
Igualment es fa constar que qualsevol persona podrà comparéixer en la dita notaria per a obtindre, al seu càrrec, còpia de l'acta de protocol·lització del projecte i documents que s'hi acompanyen, o sol·licitar l'exhibició d'aquesta.
  
La referida documentació, així com l'expedient administratiu, podrà ser consultat en l'Ajuntament de l'Eliana, els dies hàbils en idèntic horari.
  
Les al·legacions que, si escau, es formulen es presentaran davant l'Ajuntament de l'Eliana.
  
Així mateix, mitjançant aquest edicte, segons el que preceptua el paràgraf segon de l'article 48, en relació amb l'article 46 paràgrafs quart i cinqué de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment indicat.
  
Durant el dit termini podran formular-se les referides proposicions a l'Ajuntament de l'Eliana, en horari de 09.00 a 14.00 hores.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediat posterior, tindrà lloc l'acte d'obertura de pliques en l'Ajuntament de l'Eliana.